**STATUTUL ASOCIAȚIEI „GRUPUL DE REFORMĂ ȘI ADMINISTRAȚIE LOCALĂ G.R.A.L.”**

# CAPITOLUL I – DENUMIRE, FORMĂ JURIDICĂ, SEDIU, DURATĂ

**Art. 1.** Denumirea Asociației este **GRUPUL DE REFORMĂ ȘI ADMINISTRAȚIE LOCALĂ G.R.A.L.,** conform Dovezii de disponibilitate a denumirii nr. **xxxx** emisa de Ministerul Justiției la data de **xxxxxxxxx**.

**Art. 2.** Asociația este persoană juridică româna de drept privat, neguvernamentală, nonprofit, constituită în baza prevederilor Ordonanței Guvernului României nr. 26/2000 cu privire la asociații și fundații, modificată și republicată.

**Art. 3.** Asociația are sediul în **Municipiul XXXXXXXXXXXXXXXX.**

**Art. 4.** Asociația se constituie pe perioada nelimitată și poate participa, potrivit scopului său, la crearea altor persoane juridice, cu sau fără scop patrimonial. De asemenea, Asociația poate înființa filiale și/sau sucursale pe teritoriul României când acest lucru se justifică din punct de vedere al activităților cuprinse în Actul Constitutiv și în Statutul Asociației și se poate înscrie în organizații, asociații, federații sau uniuni de asociații sau fundații existente în țara sau în alte țari.

# CAPITOLUL II – SCOPUL ȘI OBIECTIVELE ASOCIAȚIEI

**Art. 5.** Scopul Asociației este de a promova și întări principiile democratice la nivel local, regional, național si internațional, de a stimula participarea civică activă a cetățenilor si de a susține dezvoltarea statului de drept, a democrației și a economiei de piață concurențiale.

**Art. 6. (1).** Pentru realizarea scopului său, Asociația urmărește următoarele obiective:

1. Informarea cetățenilor cu privire la probleme de interes public;
2. Implicarea activa a cetățenilor in elaborarea deciziilor si politicilor publice;
3. Promovarea statului de drept si a supremației legii;
4. Organizarea de dezbateri pe teme de actualitate pentru viața publica;
5. Efectuarea de stagii si training-uri de educație politică pe diverse teme, a afacerilor europene și a administrației publice locale si centrale;
6. Desfășurarea de acțiuni de sprijinire a parteneriatelor interne și internaționale, schimburi de experiență, transfer de tehnologii, participări la târguri, conferințe, seminarii, workshop-uri și expoziții interne și internaționale.
7. Cooperare și dialog la nivel local, regional, național și internațional cu organe și instituții de specialitate;
8. Sprijinirea și îmbunătățirea accesului la educație și formare profesională precum și la sistemul de formare continuă;
9. Promovarea învățării pe parcursul întregii vieți;
10. Acțiuni de ajutorare a persoanelor din medii defavorizate, a celor cu risc social ridicat, a persoanelor care trec prin procesul de reconversie profesională;
11. Promovarea dialogului social și stimularea participării studenților la viața comunității;
12. Organizarea de conferințe și dezbateri privind diverse subiecte de interes public;
13. Organizarea de dezbateri și sondaje de opinie cu privire la probleme de interes public;
14. Îmbunătățirea cadrului legislativ existent prin propunerea de noi acte normative sau modificarea celor existente;
15. Realizarea de studii de documentare și informare;
16. Sprijinirea participării membrilor Asociației la programe interne și internaționale de cercetare, conferințe interne și internaționale sau orice alte evenimente în legătură cu scopul si obiectivele Asociației;
17. Editarea, tipărirea de publicații specifice, organizarea de colocvii, simpozioane, conferințe potrivit scopurilor sale, inclusiv prin intermediul unor programe externe în domeniu;
18. Editarea și imprimarea de fluturași, pliante, afișe, ziare, carti și reviste, in format fizic sau electronic.

**(2).** Activitățile realizate in cadrul programelor Asociației au la baza, in principal, voluntariatul; activitățile de voluntariat pot fi exercitate atât de membrii Asociației, cât și de persoane care se alătură acesteia strict pentru realizarea unui anumit program. În cazul în care activitățile de voluntariat se dovedesc insuficiente în raport de natura sau complexitatea unui program, Asociația poate apela și la servicii cu titlu oneros prestate de diverse persoane fizice sau juridice.

# CAPITOLUL III – PATRIMONIUL ASOCIAȚIEI

**Art. 7. (1).** Patrimoniul inițial al Asociației este alcătuit din aportul în bani al membrilor fondatori, subscris în întregime de către aceștia la data constituirii. El este destinat exclusiv obiectului de activitate și scopului Asociației și nu poate fi transmis altor asociații sau fundații, decât în cazurile prevăzute de lege și de prezentul Statut.

**(2).** Patrimoniul inițial al Asociației este în valoare de **xxx** lei, vărsat integral în numerar de către membrii fondatori.

**Art. 8.** Patrimoniul ulterior al Asociației este compus din toate fondurile fixe, obiecte de inventar și fondurile bănești intrate pentru atingerea scopului, fonduri consemnate în evidențele contabile și de gestiune. Fiecare asociat va plăti o cotizație al cărei cuantum și periodicitate se vor stabili de către Adunarea Generală a Asociaților.

**Art. 9. (1).** Patrimoniul Asociației nu poate fi redus sub cel inițial depus de asociați la data constituirii.

**(2).** Mărirea patrimoniului se realizează cu respectarea prevederilor legale în vigoare, prin încasarea de venituri din:

1. contribuțiile membrilor Asociației;
2. contribuții financiare sau în bunuri mobile ori imobile din partea membrilor sau terților, persoane fizice și juridice din țară și străinătate;
3. diverse forme de valorificare a patrimoniului (dobânzi, dividende, chirii, acțiuni, parte din beneficiile legal obținute, etc.);
4. tarife încasate pentru executarea, în mod accesoriu, a unor servicii, studii, expertize, angajate pe baza contractuală, potrivit scopului Asociației și prevederilor legii;
5. subvenții, subscripții, sponsorizări, donații și alte surse permise de lege;
6. tarife încasate pentru activități organizate de Asociație sau în colaborare, potrivit actelor constitutive ale Asociației.
7. alte venituri legale.

**Art. 10.** Donațiile sau alte contribuții materiale în bani sau în natură, făcute pentru realizarea scopului Asociației nu pot fi retrase, iar în situația dizolvării și lichidării Asociației vor urma căile specificate la capitolul respectiv.

**Art. 11.** Patrimoniul Asociației nu poate fi grevat de datoriile sau obligațiile membrilor. Orice creditor al unui membru al Asociației nu poate formula pretenții privind rambursarea datoriei din sumele sau donațiile în natura făcute de acesta Asociației.

**Art. 12.** Contabilul Asociației elaborează bugetul de venituri și cheltuieli și documentele contabile, conform dispozițiilor legale în vigoare.

**Art. 13.** Eventualele excedente obținute de Asociație vor fi folosite potrivit scopului pentru care aceasta a fost constituită.

**Art. 14.** Exercițiul financiar al Asociației începe la data de 1 ianuarie și se încheie la 31 decembrie al fiecărui an.

**Art. 15.** Gestiunea Asociației este supusă controlului periodic al Adunării Generale. Asociația poate deschide conturi, în lei sau valuta, la orice bancă din România sau străinătate, conform legii.

Operațiunile financiare ale Asociației se vor face cu aprobarea și semnătura Președintelui. Pe cale de excepție, operațiunile financiare vor putea fi efectuate și de către Vicepreședintele sau de către Secretarul General al Asociației, în baza unei împuterniciri prealabile scrise ale Președintelui. Președintele poate acorda împuterniciri valabile pentru anume categorii de operațiuni financiare, cum ar fi cele cu caracter periodic.

**Art. 16.** Patrimoniul Asociației va putea fi folosit astfel:

1. acoperirea cheltuielilor efectuate pentru desfășurarea, susținerea și dezvoltarea activităților destinate atingerii scopului și obiectului de activitate al Asociației (conform Cap.II);
2. acoperirea cheltuielilor administrative și salariilor/remunerațiilor de orice natură legate de buna desfășurare a activității Asociației;
3. reînvestirea surplusului de patrimoniu pentru extinderea activității proprii.

# CAPITOLUL IV – MEMBRII ASOCIAȚIEI

**Art. 17. (1).** Membrii Asociației pot fi atât persoane fizice (membri individuali), cât și juridice (membri colectivi). Orice persoană, în condițiile legii, care îndeplinește condițiile prevăzute în actele constitutive ale Asociației și care aderă la obiectivele și principiile de organizare și funcționare ale Asociației poate deveni membru al Asociației.

**(2).** Aprecierea compatibilității între scopul, principiile de organizare și funcționare ale Asociației și pregătirea profesională și calitățile personale, în cazul persoanei fizice, respectiv obiectul de activitate, în cazul persoanei juridice, ale persoanei care dorește să devină membru, se apreciază în concret, de la caz la caz, de către ***Consiliul Director***. Acest organ are posibilitatea de a refuza aderarea unei persoane la Asociație, dacă se constată că nu sunt întrunite condițiile arătate mai sus, sau pentru orice alt motiv justificat. Consiliul Director nu poate fi, în niciun caz, obligat să acorde calitatea de membru niciunei persoane.

**Art. 18. (1).** Cererea de primire în cadrul Asociației trebuie completată și semnată de către solicitant și se depune la Secretariatul General, care o supune aprobării Consiliului Director. Calitatea de membru se obține ulterior aprobării cererii de către Consiliul Director și este condiționata de plata anticipată a cotizației corespunzătoare unui semestru din anul în curs. Consiliul Director decide asupra cererii cu ***unanimitate*** de voturi.

**(2).** În cazul în care nu se obține unanimitatea de voturi în cadrul Consiliului Director, calitatea de membru poate fi obținută în baza aprobării date de Adunarea Generală, în cadrul următoarei adunări generale ordinare.

**Art. 19.** Asociația este constituită din:

1. **Membrii Fondatori** – sunt persoanele care participă la constituirea Asociației, având drept de vot în Adunarea Generală;
2. **Membrii cu drepturi depline** – sunt persoanele care au dobândit calitatea de membru în condițiile prevăzute de actele constitutive, cu drept de a participa și de a vota în Adunarea Generală, dispozițiile art. 18 aplicându-se în mod corespunzător;
3. **Membri afiliați** – sunt persoanele care prin poziția și activitatea lor ar putea aduce o contribuție la îndeplinirea scopului Asociației, care au dreptul de a asista la ședințele Adunării Generale, neavând însă drept de vot în Adunarea Generală. Calitatea de membru afiliat se obține în baza unei cereri prin care se exprima acordul cu prevederile actelor constitutive ale Asociației, precum și dorința de a colabora cu ceilalți membri, în vederea atingerii scopului Asociației, dispozițiile art. 18 aplicându-se în mod corespunzător;
4. **Membrii de onoare** – sunt personalități marcante în diferite domenii de activitate, care simpatizează cu obiectivele Asociației, contribuind la dezvoltarea acesteia. Membrii de onoare nu au obligația achitării cotizației aferente calității de membru, pot asista la ședințele Adunării Generale, neavând drept de vot. Calitatea de membru de onoare se acordă în baza hotărârii Consiliului Director, dispozițiile art. 18 aplicându-se în mod corespunzător.

**Art. 20.** Membrii Asociației au următoarele obligații:

1. să constituie, conform legii, patrimoniul inițial al Asociației;
2. să contribuie pe întreaga durată în care dețin calitatea de membru, direct și/sau indirect, la îndeplinirea scopului Asociației, precum și la creșterea prestigiului acesteia;
3. să respecte prevederile Actului Constitutiv și Statutului Asociației și hotărârile organelor deliberative și executive ale Asociației, precum și ale celorlalte organe de administrație

și control, în măsura în care astfel de organe vor fi constituite pe parcursul existenței Asociației;

1. să nu întreprindă acțiuni care, prin natura lor, pot leza scopul sau prestigiul Asociației;
2. să plătească la timp cotizația, astfel cum va fi stabilită de organele deliberative și executive ale Asociației;

**Art. 21.** Membrii Asociației, în condițiile art. 19, au următoarele drepturi:

1. să desemneze, cu precădere dintre fondatori, componența Consiliului Director al Asociației;
2. să aleagă și să fie aleși în cadrul Consiliului Director și al organelor de administrație și control ale Asociației, să dețină calitatea de angajat al Asociației sau să obțină remunerații din partea Asociației, în contraprestație pentru serviciile prestate către Asociație;
3. să voteze în cadrul Adunării Generale pentru modificarea Actului Constitutiv și Statutului Asociației;
4. să voteze în vederea stabilirii structurii organizatorice a Asociației;
5. să facă propuneri și să consulte toate documentele Asociației; consultarea documentelor nu se va face la sediul Asociației, membrul interesat trebuind să facă o solicitare în acest sens și să se prezinte la data, locul și ora indicate de către Secretarul General al Asociației; costurile ocazionate de consultarea documentelor se suporta de către membrul solicitant. Doar membrii cu drept de vot au dreptul sa consulte documentele Asociației;
6. să fie delegați la manifestări științifice, comerciale sau de altă natură, naționale sau internaționale, la care Asociația participă sau la care este invitată;
7. să publice articole de specialitate în publicațiile editate de Asociație, periodice sau ocazionate de manifestări științifice;
8. să beneficieze de reduceri la taxele și tarifele percepute de Asociație pentru unele servicii/activități efectuate/întreprinse de Asociație;
9. să poată utiliza materialele informative puse la dispoziție de către Asociație;
10. să poată accede cu prioritate la serviciile și programele disponibile oferite de Asociație sau de celelalte unități cu care colaborează Asociația și să beneficieze, cu prioritate, de toate aceste servicii si orice alte facilități oferite de Asociație.

**Art. 22.** Persoanele juridice sau fizice care adera la prevederile Actului Constitutiv și ale Statutului, care se obligă să le respecte întocmai și își manifestă dorința de a contribui la realizarea scopului Asociației, pot deveni, în condițiile art. 18, membri ai Asociației.

**Art. 23. *Persoanele juridice*** vor delega în scris o persoană fizică pentru a le reprezenta în cadrul organelor Asociației, sau în calitatea lor de membri ai Asociației; atunci când calitatea de membru a unei persoane juridice s-a acordat în considerarea calității de asociat în cadrul acesteia a unei persoane fizice anume, încetarea calității de asociat a acelei persoane fizice duce la încetarea de drept a calității de membru a persoanei juridice respective, în afară de cazul în care organele competente ale Asociației nu decid în mod expres altfel.

**Art. 24.** Cuantumul cotizației membrilor se stabilește anual, prin hotărârea Consiliului Director și va fi diferențiată în funcție de tipul de membru căruia i se aplica (membru cu drepturi depline sau membru afiliat).

# CAPITOLUL V – SUSPENDAREA TEMPORARĂ ȘI EXCLUDEREA MEMBRILOR

**Art. 25. (1).** Pentru neîndeplinirea prevederilor statutare, așa cum se arată în prezentul Capitol, se aplică următoarele sancțiuni:

1. avertisment;
2. suspendare temporară a drepturilor de membru, pe o perioadă cuprinsă între 1 (una) și 6 (șase) luni;
3. excluderea.

**(2).** Calitatea e membru se pierde prin excludere sau la cerere;

**(3).** Avertismentul scris intervine în cazul neîndeplinirii sau încălcării oricărei obligații prevăzute în sarcina membrilor conform actelor constitutive, sau stabilite de organele de conducere și administrare ale Asociației pe parcursul existenței acesteia. În cazul în care în termen de 15 zile de la data avertismentului respectivul membru nu se conformează, în sensul îndeplinirii obligației ce i-a fost pusa în vedere, va interveni sancțiunea suspendării temporare a drepturilor de membru, sau, după caz, a excluderii, conform prevederilor prezentului capitol. Avertismentul se emite de către Consiliul Director, care îndeplinește funcția de organ disciplinar, până la constituirea unei Comisii de Disciplină, cu atribuții specifice.

**(4).** Suspendarea temporară a drepturilor de membru se decide de către Consiliul Director, de la caz la caz, însă obligatoriu în următoarele situații:

1. dacă membrul nu achită cotizația de membru, în cuantumul și la termenele stabilite;
2. dacă refuză nejustificat să participe la adunările și acțiunile Asociației;

**(5).** Membrii Asociației sunt suspendați temporar pentru neplata cotizației corespunzătoare, în termen de 30 de zile de la data stabilită pentru scadența acesteia.

**(6).** Suspendarea temporară se realizează prin decizia Consiliului Director.

**(7).** În situația în care în perioada de suspendare pronunțată de Consiliul Director nu se respectă obligațiile impuse prin avertismentul scris, nu se realizează plata cotizației restante sau se refuză în continuare participarea la activitatea Asociației, intervine excluderea de drept, care se constată prin decizia a Consiliului Director, fără notificare sau alte formalități prealabile, membrul exclus fiind informat prin orice mijloc de aceasta decizie. Excluderea nu exonerează de la plată cotizațiilor restante până la data excluderii.

**(8).** Calitatea de membru al Asociației este incompatibilă cu săvârșirea de fapte care, direct sau indirect și prin orice formă, sunt îndreptate împotriva intereselor naționale, a democrației, drepturilor universale ale omului, ori propaga corupția, xenofobia, șovinismul, rasismul, intoleranța

religioasa, sau orice alt tip de discriminare, bazată pe orice fel de criterii, precum și extremismul de orice natură.

**Art. 26. (1).** Orice membru al Asociației va putea fi exclus în cazurile prevăzute la art. 25 și obligatoriu în următoarele cazuri:

1. neplata cotizației restante până la expirarea perioadei de suspendare;
2. refuzului nejustificat de a participa la activitățile Asociației și după expirarea perioadei de suspendare;
3. aducerea de *grave prejudicii* Asociației prin acțiunile întreprinse;
4. în cazul în care a utilizat în scop personal patrimoniul Asociației, denumirea, imaginea, ștampilele, sigiliile sau alte asemenea;
5. dacă lipsește de la întrunirile Adunării Generale ale Asociației de 3 (trei) ori consecutiv, sau de 3 (trei) ori în același an;
6. în cazul în care face afirmații denigratoare, de orice natură, în public sau prin mijloace mass-media (inclusiv în pagini personale de internet la care are acces/pe care le administrează, sau care sunt destinate publicului) ;

**(2).** Prin *grave prejudicii* se înțelege orice tulburare a activității Asociației, care împiedică sau îngreunează îndeplinirea scopului acesteia; membrul respectiv va fi obligat și la repararea eventualelor daune cauzate, în condițiile legii.

**(3).** Activitățile de la art. 26 alin. d) vor constitui, întotdeauna, grave prejudicii aduse Asociației.

**(4).** Excluderea din Asociație intervine prin decizia Consiliului Director, fără notificare sau alte formalități prealabile, membrul exclus fiind informat prin orice mijloc de aceasta decizie.

**Art. 27.** Hotărârea de suspendare și/sau excludere se comunică membrului suspendat/exclus prin orice mijloace (email, fax, scrisoare, etc.). Membrul suspendat/exclus are dreptul să atace decizia Consiliului Director în termen de 25 de zile de la primirea notificării. Contestația se va discuta în cadrul următoarei Adunări Generale ordinare, votul dat asupra acesteia fiind definitiv.

**Art. 28.** Orice membru al Asociației are dreptul de a se retrage din Asociație, fără a avea obligația să-și motiveze această hotărâre.

**Art. 29.** Membrii Asociației care se retrag sau care sunt excluși rămân obligați să achite cotizațiile datorate până la data excluderii sau, după caz, a retragerii; aceștia nu au niciun drept asupra patrimoniului Asociației.

# CAPITOLUL VI – ORGANIZAREA, CONDUCEREA ȘI CONTROLUL ASOCIAȚIEI

**Art. 30. (1).** Asociația are, la data constituirii sale, următoarele organe de conducere, administrare

și control:

1. Adunarea Generala a membrilor Asociației cu drept de vot - organ deliberativ și de conducere;
2. Consiliul Director – organ executiv și principalul organ de administrare și control al Asociației;

**(2).** Pe parcursul existenței Asociației, în funcție de necesitățile concrete, vor putea fi constituite și alte organe de administrare și control, cu atribuții expres prevăzute la data constituirii acestora, prin hotărârea de constituire. Consiliul Director este principalul organ de administrare și control și va avea în subordine toate celelalte organe de administrare și control ulterior constituite.

**Art. 31. (1).** Adunarea Generală se întrunește în sesiune ordinară o data pe an, de regulă în primul trimestru al anului.

**(2).** Cvorumul necesar întrunirii statutare a Adunării Generale este de ***1/2*** dintre membrii cu drept de vot ai Asociației. Adunările întrunite în alte condiții de cvorum nu sunt statutare, iar hotărârile adoptate sunt nule de drept.

**(3).** Adunarea Generală se întrunește în sesiune extraordinară ori de câte ori trebuie rezolvate probleme importante de competența Adunării Generale și care nu suferă amânare, condițiile de cvorum și vot fiind aceleași cu cele de la sesiunile ordinare.

**(4).**. ***Adunarea Generală se constituie initial din membrii fondatori.***

**Art. 32. (1).** Convocarea Adunării Generale ordinare se face în scris, prin scrisoare recomandată cu confirmare de primire, email sau mijloace de comunicare electronice (email, whats app, etc.), la inițiativa ***Președintelui*** sau a ***Secretarului General***, cu cel puțin ***10*** zile înainte de data la care se stabilește adunarea. Convocarea trebuie să conțină modul de reprezentare, ziua, ora și locul unde se va desfășura Adunarea Generală, precum și ordinea de zi.

**(2).** Convocarea Adunării Generale extraordinare se face cu cel puțin ***5*** zile înainte de data la care se stabilește adunarea, la inițiativa oricăror doi membri ai Consiliului Director, sau la inițiativa a cel puțin 1/3 din membrii Asociației.

**(3).** ***Pentru soluționarea unor probleme urgente, convocarea Adunării Generale extraordinare se poate face și de îndată.***

**(4).** În cazul în care convocarea se face cu încălcarea dispozițiilor prezentului articol, aceasta este nulă, iar hotărârea luată va fi nulă de drept și nu va putea fi opusă membrilor Asociației sau terților.

**(5).** ***Hotărârile Adunării Generale statutar întrunite, atât în sesiune ordinară cât și extraordinară, se adoptă cu 2/3 din totalitatea membrilor prezenți. În cazul în care această majoritate nu poate fi obținută, hotărârea adoptată este nulă de drept.***

**Art. 33.** Adunarea Generală are următoarele atribuții:

1. aprobă bilanțul contabil;
2. aprobă bugetul de venituri și cheltuieli;
3. ***modifică Actul Constitutiv, Statutul;***
4. ***aprobă Organigrama și Statul de funcții al Asociației;***
5. numește membrii Consiliului Director, la expirarea duratei mandatului acestora și hotărăște asupra constituirii unor organele de administrație și control ale Asociației;
6. ***validează*** hotărârile Consiliului Director privind primirea de noi membri sau acordarea titlului de membru de onoare;
7. aprobă înființarea de filiale și/sau sucursale ale Asociației;
8. alege și revocă cenzorul, sau, după caz, comisia de cenzori;
9. aprobă, după caz, modul și cuantumul remunerării pentru membrii Consiliului Director, precum și a altor persoane din organigrama structurii Asociației, dacă este cazul;
10. ratifică afilierea Asociației la alte organisme, naționale sau internaționale;
11. aprobă, conform legii, înființarea sau desființarea de către Asociație de persoane juridice cu/fără scop lucrativ;
12. hotărăște lichidarea Asociației;
13. aprobă cuantumul cotizațiilor datorate de membri, precum și periodicitatea acestora;
14. aprobă sistemul de salarizare, premiere și indemnizare a personalului Asociației;
15. revocă individual mandatul membrilor Consiliului Director și a celorlalte organelor de conducere și administrare, numai atunci când prin acțiunile lor au adus un prejudiciu Asociației. Prejudiciul adus trebuie constatat prin hotărâre civila sau penală definitivă;
16. ***validează*** deciziile Consiliului Director de excludere a membrilor;
17. hotărăște definitiv asupra contestației la decizia de excludere a membrilor.

**Art. 34.** Hotărârile luate de Adunarea Generală în limitele legii, ale actului constitutiv și ale statutului sunt obligatorii chiar și pentru membrii asociați care nu au luat parte la Adunarea Generală sau care au votat împotrivă.

**Art. 35.** Actele prin care organele de conducere, executive, de administrare și control ar urmări un vadit scop străin aceluia pentru care a fost constituită Asociația, nu au efect din punct de vedere juridic asupra Asociației sau a vreunui membru al acesteia, ***art. 206 alin. (2) Cod civil*** aplicându-se corespunzător. Membrii organelor de conducere, executive, de administrare și control sunt personal și solidar răspunzători pentru daunele provenind din culpa lor, atât fața de terți cât și față de Asociație.

**Art. 36. (1).** Consiliul Director este compus din **trei?????** membri, respectiv un Președinte - care este și președintele Asociației, un Vicepreședinte și un Secretar General.

**(2).** Mandatul membrilor Consiliului Director este de 2 ani, membrii acestuia putând fi realeși. **(3).** Consiliul Director se întrunește, de regulă, o data pe trimestru sau ori de câte ori este nevoie.

**Art. 37. (1).** Consiliul Director este statutar întrunit în prezența **majorității** membrilor săi și ia hotărâri valabile cu votul **majorității celor prezenți**.

**(2).** Convocarea Consiliului Director se face cu cel puțin cinci zile înainte, în scris sau prin orice alte mijloace. Convocarea conține informații despre data, ora, locul întrunirii, precum și ordinea de zi.

**(3). În caz de urgență majoră, convocarea se poate face și de îndată.**

**(4). Ședința Consiliului Director se poate ține și folosind mijloace de teleconferință (videoconferință, audioconferință, etc.)**

**Art. 38.** Calitatea de membru al Consiliului Director se poate pierde înainte de expirarea mandatului prin pierderea calității de membru al Asociației.

**Art. 39.** Consiliul Director are următoarele atribuții principale:

1. constată neîndeplinirea obligațiilor statutare de către membrii Asociației, așa cum se arată în Capitolul V, privind suspendarea și excluderea membrilor;
2. stabilește principalele direcții de acțiune, strategii și măsuri pentru realizarea activităților, scopurilor și programelor anuale ale Asociației, în acord cu celelalte prevederi ale Statutului;
3. aproba solicitările de aderare la Asociație a noilor membri și acordarea titlului de membru de onoare, precum și excluderea membrilor. Hotărârile Consiliului Director privind aderarea de noi membri și acordarea titlului de membru de onoare, precum și cele de excludere se ratifică de Adunarea Generală;
4. aprobă schimbarea sediului Asociației;
5. aprobă constituirea de comisii de lucru și consultative, permanente sau temporare, pe lângă Consiliul Director, cărora le stabilește structura și atribuțiile;
6. aprobă programul de lucru al Asociației, precum și rapoartele prezentate de către Președinte sau de către comisiile de lucru de pe lângă Consiliul Director;
7. aprobă, la propunerea Președintelui, angajarea, promovarea, recompensarea, sancționarea și eliberarea din funcție personalul salariat sau colaboratorii Asociației, stabilindu-i salariul corespunzător, inclusiv din cadrul filialelor și/sau sucursalelor, în conformitate cu prevederile regulamentului de organizare si funcționare, cu aprobarea Consiliului Director;
8. aprobă regulamentul de organizare și funcționare elaborat pe baza Statutului Asociației.
9. aprobă afilierea Asociației la alte organisme naționale sau internaționale, cu confirmarea ulterioară a Adunării Generale.

**Art. 40. (1).** Președintele Asociației este și Președintele Consiliului Director.

**(2).** Președintele Asociației este desemnat de către Adunarea Generala prin votul valabil a cel puțin 2/3 din totalul membrilor Asociației, în toate cazurile. Numirea unui nou Președinte se face după expirarea mandatului, în afară de cazul în care mandatul încetează înainte de expirare, în condițiile prevăzute de prezentul Statut.

**(3).** Președintele Asociației reprezintă interesele acesteia în relațiile cu terții, la nivel național și internațional.

**Art. 41.** Președintele Asociației exercită, cu caracter permanent, administrarea curenta operativă a Asociației și are următoarele atribuții:

1. este Președinte al Consiliului Director, calitate în care convoacă, prezidează și declară închise ședințele acestuia;
2. reprezintă și angajează Asociația în relațiile cu terții; în acest scop, poate da mandat de reprezentare și altor persoane din cadrul Asociației;
3. acționează pentru a îndeplini scopul Asociației, cu respectarea hotărârilor Adunării Generale și ale Consiliului Director;
4. angajează, cu consultarea Consiliului Director, patrimoniul Asociației, gestionează și administrează resursele acesteia, semnează actele și contractele în numele Asociației și ia măsuri curente necesare, în concordanță cu hotărârile Adunării Generale și ale Consiliului Director, respectând legislația în vigoare și prevederile prezentului Statut;
5. participă obligatoriu la lucrările ședințelor Consiliului Director, pregătește și prezintă periodic rapoarte privind activitatea Asociației;
6. deleagă în scris atribuții Vicepreședintelui si Secretarului General pe termene determinate;
7. propune direcțiile de dezvoltare ale Asociației și supune aprobării Consiliului Director demararea unor noi activități, conform obiectului de activitate al Asociației, în vederea realizării scopului Asociației și a obținerii fondurilor necesare desfășurării activității Asociației;
8. monitorizează întreaga activitate a Asociației.

**Art. 42.** Vicepreședintele Asociației are următoarele atribuții:

1. îl înlocuiește pe Președinte în cazul imposibilității acestuia de a își îndeplini atribuțiile, sau în urma delegării;
2. poate stabili contactul cu orice persoana sau instituție în vederea încheierii de către Asociație a unor parteneriate, conform scopului și obiectului de activitate;
3. coordonează activitatea comisiilor de lucru ale Asociației;
4. supraveghează funcționarea sucursalelor și filialelor Asociației și prezintă raportul său privind acestea Consiliului Director;
5. înfăptuiește sarcinile stabilite de către Consiliul Director, privind coordonarea unor activități sau domenii ale Asociației;
6. înfăptuiește orice alte atribuții date lui de către Președintele Asociației sau de către Consiliul Director.

**Art. 43.** Secretarul General al Asociației are următoarele atribuții:

1. administrează coordonarea organizatorică a Asociației;
2. administrează organizarea adunărilor Asociației și întocmește procesele verbale de desfășurare ale adunărilor și ale Consiliului Director, sau deleagă aceste atribuții unui alt membru;
3. monitorizează buna derulare a tuturor contractelor Asociației și menține legătura cu partenerii Asociației;
4. poate stabili contactul cu orice persoana sau instituție în vederea încheierii de către Asociație a unor parteneriate, conform scopului ți obiectului de activitate;
5. înfăptuiește orice alte sarcini atribuite acestuia de către Consiliul Director și de Președintele Asociației;

**Art. 44.** Controlul asupra operațiunilor asociației va fi efectuat de către membrii, conform dispozițiilor art. 27 alin. 2 si 3 din O.G. nr. 26/2002, modificata si republicata.

# CAPITOLUL VII - DIZOLVAREA SI LICHIDAREA ASOCIAȚIEI

**Art. 45.** Asociația se poate dizolva în următoarele cazuri:

1. dacă numărul membrilor Asociației scade sub limita legală și nu mai poate fi completat în termen de 150 (unasutăcincizeci) de zile de la data la care a scăzut;
2. când Asociația, din cauza de insolvabilitate, nu-și mai poate continua activitatea;
3. când Consiliul Director și celelalte organe de administrare și control, dacă este cazul, nu mai pot fi constituite în conformitate cu Statutul, iar aceasta stare durează de cel puțin 9 (nouă) luni;
4. prin decizia Adunării Generale; în acest caz, hotărârea trebuie luată cu acordul a cel puțin 2/3 din numărul membrilor, în toate cazurile, indiferent de numărul convocărilor în acest sens, regulile privind cvorumul în cadrul celei de-a doua convocări nefiind aplicabile în acest caz.
5. prin judecată, la sesizarea oricărei persoane interesate, când scopul Asociației sau mijloacele de realizare a acestuia au devenit ilicite, contrare bunelor moravuri sau ordinii publice. În cazurile prevăzute la literele a), c), d) și e), dizolvarea Asociației acționează de plin drept.

**Art. 46.** Lichidarea Asociației se va realiza conform dispozițiilor O.G. 26/2000 cu privire la asociații și fundații, modificată și republicată. Bunurile rămase în urma lichidării se vor transmite exclusiv unei persoane juridice de drept privat fără scop patrimonial, alese prin hotărârea de dizolvare sau, în lipsa hotărârii, la sugestia Consiliului Director.

# CAPITOLUL VIII – DISPOZIȚII FINALE

**Art. 47. (1).** Toate remunerațiile, altele decât salariile, inclusiv cele cuvenite membrilor Consiliului Director și celorlalte organe de administrare și control, vor fi achitate în limita sumelor disponibile în contul Asociației.

**(2).** Plățile remunerațiilor se vor face exclusiv după efectuarea plăților pentru restul creditorilor și salariaților Asociației, în limita sumelor ramase.

**(3).** În momentul în care Asociația va dispune de aceste sume, se vor achita obligațiile de plată având în vedere în principal criteriul vechimii creanței, în secundar criteriul creanței celei mai oneroase, iar pentru creanțe la fel de vechi și oneroase, plata se va face întotdeauna proporțional.

**(4).** Prevederile prezentului articol nu se aplică în cazul în care remunerația este datorată în baza unui contract individual de muncă; în acest caz, plata se va face potrivit normelor de drept comun cu privire la plata drepturilor salariale.

**Art. 48.** Orice comunicare, solicitare, delegare, înștiințare, etc., între membrii Asociației, în orice scop, se consideră a fi valabil făcută numai dacă se transmite destinatarului prin fax, e-mail sau scrisoare recomandată cu confirmare de primire. În cazul în care comunicarea implică un răspuns din partea destinatarului, acesta trebuie expediat prin mijloacele menționate mai sus în termen 15 zile de la data primirii comunicării. Lipsa expedierii răspunsului în acest interval se

consideră a fi un refuz nejustificat, în afară de cazul în care poate demonstra că a fost împiedicat de o împrejurare mai presus de voința sa.

**Art. 49** Asociația are sigiliu și însemne proprii, iar pe parcursul funcționării sale, în funcție de necesități și numărul membrilor/angajaților, va elabora și un regulament intern de funcționare. De la momentul adoptării sale, regulamentul va deveni obligatoriu pentru toți membrii Asociației, indiferent de data la care calitatea de membru a fost dobândită, iar nerespectarea sa constituie abatere disciplinară.

**Art. 50.** Litigiile derivând din prezentul statut se vor soluționa pe cale amiabilă. În cazul refuzului expres, în scris, de soluționare amiabilă, sau în cazul în care soluționarea amiabilă se prelungește peste o durată de cel mult 45 (patruzecișicinci) de zile, competența de soluționare revine instanțelor competente potrivit dreptului comun.

**Art. 51.** Prevederile Statutului se completează cu dispozițiile O.G. 26/2000 cu privire la asociații și fundații, modificată și republicată.

**SEMNATURI MEMBRI FONDATORI,**